Wan de 11ê çeleyî de Murat E. (35) rîyê ''dizdîye'' ra ame destbendkerdene û hetê polîs û pawitoxan ra raştê hêrişî ame. Murat E.yo ke Zîndanê Tîpê Myî  yê Wanî de ameyêne tepiştene 13ê sibate de bi hewayêke şikdarî merde ame vînayene.
Îdareyê zîndanî xeylêk wext xebere nêda keye û avûkatan. Bado ke keyeyê Murat E.yî israr kerd  îdareyê zîndanî îdîa kerd ke lajê înan rîyê kundoxî ra xo kişto. Raporê otopsî yê Dezgehê Tibê Edlîyî yê Wanî de sebebo qetî nîno zanayene. Badê otopsî cenaza ameye definkerdene. Avûkatanê E.yî waşt derheqê babete cigêrayîş bêrokerdene.  Dîya zanayeneke dewa rê qerarê nimiteyîye ame girewtene.
